Ferencz többször is ellenezte ezt az eljárást, és azt javasolta, hogy az Egyesült Államok fenntartások nélkül csatlakozzon a Nemzetközi Büntetőbírósághoz, mivel régóta bevett gyakorlat volt, hogy "a törvényeket mindenkire egyformán kell alkalmazni", nemzetközi viszonylatban is. Ennek jegyében javasolta egy 2006. augusztus 25-én adott interjúban, hogy nemcsak Szaddam Huszeint, hanem George W. Bush-t is bíróság elé kell állítani, mert az iraki háborút az Egyesült Államok az ENSZ Biztonsági Tanácsának engedélye nélkül kezdte meg. 2013-ban Ferencz még egyszer kijelentette, hogy "a fegyveres erő alkalmazását politikai cél elérése érdekében nemzetközi és nemzeti bűncselekményként kell megítélni".